ai4bharat/Pralekha huggingface dataset:
பிரதமர் அலுவலகம்
தில்லி துவாரகா பகுதியில் உள்ள டிடிஏ மைதானத்தில் நடைபெற்ற தசரா கொண்டாட்டத்தில் பிரதமர் ஆற்றிய உரை
ஜெய் ஸ்ரீ ராம்! ஜெய் ஸ்ரீ ராம்!
ஜெய் ஸ்ரீ ராம்! ஜெய் ஸ்ரீ ராம்!
ஜெய் ஸ்ரீ ராம்! ஜெய் ஸ்ரீ ராம்!
இங்கு பெருமளவில் குழுமியுள்ள கலாச்சாரத்தை நேசிக்கும் எனதருமை சகோதார, சகோதரிகளே! இந்த விஜயதசமி நன்னாளில் உங்கள் அனைவருக்கும் எனது நல்வாழ்த்துகள்.
இந்தியா ஒரு திருவிழாக்களின் பூமி. வருடத்தின் 365 நாட்களில், ஏதாவது ஒருநாள்தான், இந்தியாவின் எந்தப் பகுதியிலும் திருவிழாக்கள் இல்லாமல் இருக்கும்.
ஆயிரம் ஆயிரம் ஆண்டுகளாகப் பின்பற்றி வரும் கலாச்சார பாரம்பரியம் காரணமாக, நமது வாழ்க்கை புராண கதைகளுடன் ஒன்றிணைந்ததாக மாறியிருப்பதுடன், இது நமக்கு வலிமையான கலாச்சார வரலாற்றையும் அளித்துள்ளது. நம்நாட்டில் திருவிழாக்கள், கலாச்சாரம், கல்வி மற்றும் ஒட்டுமொத்த சமூக வாழ்க்கைக்கு புத்துணர்வு அளிப்பதாக அமைந்துள்ளன.
திருவிழாக்கள் நம்மை இணைப்பதோடு, ஊக்கமளிப்பதாகவும் உள்ளன. திருவிழாக்கள் நம்மிடையே மகிழ்ச்சியை ஏற்படுத்துவதோடு, புதிய சிந்தனைகளை தூண்டும் திறனையும் அளிக்கின்றன. திருவிழாக்கள் நம் ரத்தத்தோடு கலந்தவை. எனவே, திருவிழாக்கள் தான் இந்தியாவின் சமூக வாழ்க்கையின் ஆன்மாவாக திகழ்கின்றன.
இதுபோன்ற திருவிழாக்கள் காரணமாக, ஆயிரம் ஆண்டு பழமைவாய்ந்த சிறந்த பாரம்பரியம், ஒருபோதும் கூத்தாடி கலாச்சாரமாக மாறால் உள்ளது. திருவிழாக்கள் ஒருவரது உணர்வுகளை வெளிப்படுத்தும் சிறந்த ஊடகமாக இருப்பதுதான், இந்தத் திருவிழாக்களின் வலிமையாகும்.
திருவிழாக்களின் போது, நமது அறிவுத் திறனை பட்டைத் தீட்டிக்கொள்ள தொடர் முயற்சிகளை மேற்கொள்வதுடன், கண்ணியமான சமுதாயத்தை உருவாக்கவும், திறமையை வெளிப்படுத்தவும் முடிகிறது.
பல்வேறு விதமான கலை, இசைக்கருவிகள், பாடல்கள் அல்லது நடனம் உள்ளிட்ட அனைத்து வகையான கலைகளும், நமது திருவிழாக்களோடு இரண்டர கலந்துள்ளன. ஆயிரம் ஆயிரம் ஆண்டுகளாக பின்பற்றப்படும் கலாச்சார பாரம்பரியம், திருவிழாக்கள் மூலம், நமது வாழ்க்கை முழுவதும் கலைகள் கலந்திருப்பதாலும் தான், நாம் இயந்திரங்கள் போல் அல்லாமல், சமுதாயத்தில் உண்மையான மனிதர்களாகத் திகழ்கிறோம். மனிதநேயம், உணர்வுகள், கருணை மற்றும் கனிவு ஆகியவை, இதுபோன்ற திருவிழாக்கள் மூலம் புத்தெழுச்சி பெறுகின்றன.
நவராத்திரி பண்டிகையின் ஒன்பது நாட்களில், நவராத்திரி கொண்டாடப்படாத இடம் இந்தியாவின் எந்தப்பகுதியிலும் இல்லை என்ற நிலை உள்ளது. சக்தி சாதனா திருவிழா எனப்படும் பெண் தெய்வ வழிபாடு, நமது குறைகளையும், அச்ச உணர்வையும் போக்குவதாக உள்ளது. சக்தி வழிபாடு, நமக்குள் புதிய சக்தியை புகுத்துவதாக உள்ளது.
இந்தியா பெண்களைப் போற்றும் பூமி. கடந்த ஒன்பது நாட்களாக நாம் அன்னையை வணங்கினோம். அதே உணர்வை தொடர்ந்து முன்னெடுத்துச் செல்வோம், பெண்களுக்கு மேலும் கண்ணியம் மற்றும் அதிகாரமளிக்க பாடுபடுவோம்.
கூட்டு உணர்வின் வலிமையை அறிந்துகொள்ள நாம் விரும்பினால், பகவான் ஸ்ரீ கிருஷ்ணா மற்றும் பகவான் ஸ்ரீ ராம் ஆகியோரின் உத்வேகத்தை நாம் பெற வேண்டும்.
ஒவ்வொரு திருவிழாவும் நமது சமுதாயத்தை ஒருங்கிணைக்கிறது.
ஜெய் ஸ்ரீ ராம்! ஜெய் ஸ்ரீ ராம்!
ஜெய் ஸ்ரீ ராம்! ஜெய் ஸ்ரீ ராம்!
ஜெய் ஸ்ரீ ராம்! ஜெய் ஸ்ரீ ராம்!
நன்றிகள் பல.
கூடுதல் விவரங்களுக்கு www.pib.nic.in என்ற இணையதளத்தை பார்க்கவும்.
நித்தி ஆயோக்
நிதி ஆயோக், புதிய மற்றும் புதுபிக்கத்தக்க எரிசக்தி அமைச்சகம் மற்றும் இந்தியா முதலீடு ஆகியவை இணைந்து சூரிய ஒளி மின்சாரம் உற்பத்திக்கான ஒரு கருத்தரங்கை நடத்தின
நிதி ஆயோக், புதிய மற்றும் புதுபிக்கத்தக்க எரிசக்தி அமைச்சகம் மற்றும் இந்தியா முதலீடு ஆகியவை இணைந்து, இந்தியாவில் உலகளாவிய சூரிய ஒளி மின்சாரத்துக்கான வாய்ப்புகள் இருப்பதை அறிவிக்கும் விதமாக சூரிய ஒளி மின்சார உற்பத்திக்கான இந்தியா பி.வி எட்ஜ்-2020 என்ற ஒரு கருத்தரங்கை அக்டோபர் 6-ம் தேதி நடத்தின.
பொதுவான அமர்வில் உரையாற்றிய புதிய மற்றும் புதுப்பிக்க தக்க எரிசக்தி மற்றும் மின்சாரத்துறை அமைச்சகங்களுக்கான  மத்திய இணை அமைச்சர் திரு.ஆர்.கே.சிங், “உலக ஆற்றல் திறனில் கூடுதலாக இந்தியாவின் புதுப்பிக்கத்தக்க எரிசக்தி திறன் வேகமாக வளர்ந்து வருகிறது. மின்சார தேவை தொடர் வளர்ச்சியை கண்டிருக்கிறது. புதுபிக்கத்தக்க எரிசக்தியானது கணிசமான அளவுக்கு மின்சாரம் வழங்குகிறது. பிரதமர் திரு. நரேந்திரமோடியின் தலைமையின் கீழ், தூய எரிசக்தியை நோக்கி மாற்றம் அடைவதற்கு இந்தியா உறுதி பூண்டுள்ளது. 2030-க்குள் புதுப்பிக்கதக்க எரிசக்தி திறனை 450 ஜிகாவாட் நிறுவுதல் என்ற நோக்கத்துக்குக் கூடுதலாக, கிரிட்-இணைப்பு சூரிய ஒளி மின்சாரம் மற்றும் புதுபிக்கத்தக்க எரிசக்திகளில் மட்டும் இந்தியா திட்டமிடவில்லை, இயக்கம் சார்ந்த ஒரு லட்சியப்பார்வையுடன் மின்சாரம் சார்ந்த சமையலுக்கும் திட்டமிடுகிறது. ஆத்மநிர்பார் பாரத் என்ற இலக்கை அடைவதற்கான அரசின் நடைமுறைகள் விளைவாக, ஏற்கனவே, 20 ஜிகாவாட் அளவுக்கு ஆர்வம் வெளிப்படுத்தப்பட்டுள்ளது. செல் உற்பத்தி வழங்கப்பட்டுள்ளது. புதுப்பிக்கத்தக்க எரிசக்திகளில் முதலீடு செய்வதில் இந்தியா தொடர்ந்து பெரும் அளவிலும், விரைவாகவும் வளர்ந்து வருகிறது” என்றார்.
இந்த நிகழ்வில் சர்வதேச சூரிய ஒளி மின்சார உற்பத்தியாளர்கள், முன்னெடுப்பாளர்கள், முதலீட்டாளர்கள்,சிந்தனையாளர்கள் மற்றும் முன்னணி கொள்கை வகுப்பாளர்களுடன் உலகின் மற்றும் இந்தியாவின் முக்கியமான தலைமை செயல் அதிகாரிகள் 60 பேர் பங்கேற்றனர். சூரிய ஒளி மின்சாரத்துக்கு ஏற்ற முதலீட்டை கொண்டு வருவதற்கான வழிகள் குறித்த விவாத நிகழ்ச்சிக்குப் பின்னர், முதலீட்டாளர்களின் வட்டமேஜை ஆலோசனை ஒருங்கிணைக்கப்பட்டது.
மேலும் விவரங்களுக்கு இந்த ஆங்கில செய்தியை பார்க்கவும்;
https://pib.gov.in/PressReleasePage.aspx?PRID=1662283
----
(Visitor Counter : 149
சாலைப் போக்குவரத்து மற்றும் நெடுஞ்சாலைத்துறை அமைச்சகம்
சாலைப் பாதுகாப்பு மிக முக்கியமான பிரச்சினை, சாலை விபத்துக்களை முற்றிலும் தடுக்க வேண்டும்: மத்திய அமைச்சர் நிதின்கட்கரி
சாலை விபத்துக்கள் மிக முக்கியமான பிரச்னை, சாலை விபத்துக்கள் நடைபெறாமல் தடுக்கப்பட வேண்டும் என மத்திய சாலைப் போக்குவரத்து மற்றும் நெடுஞ்சாலைத்துறை அமைச்சர் திரு நிதின்கட்கரி கூறியுள்ளார்.
இந்தியாவில் வாகனப் பாதுகாப்பு சூழல் குறித்து திரு நிதின்கட்கரி பேட்டியளித்தார். 2025ம் ஆண்டுக்குள் சாலை விபத்துக்களை 50 சதவீதம் குறைக்க அனைத்து முயற்சிகளும் மேற்கொள்ளப்படும் என அவர் தெரிவித்தார்.
பாதுகாப்பு வசதிகளை மேம்படுத்த 4 கூடுதல் ஏர்பேக் மற்றும் மும்முனை சீட் பெல்ட் அவசியம் எனவும், வாகனங்களின் பாதுகாப்பை மேம்படுத்த தரம் மற்றும் விதிமுறை அடிப்படையில் நட்சத்திர மதிப்பீடு வழங்கும் முறை கொண்டுவரத் திட்டமிடப்பட்டு வருகிறது எனவும், இதன் மூலம் பாதுகாப்புத் தகவல்களை அறிந்து மக்கள் வாகனங்களை வாங்க முடியும் எனவும் அவர் கூறினார்.
எலக்ட்ரானிக் நிலைத்த தன்மைக் கட்டுப்பாடு, நவீன பிரேக் கருவிகள், அபாயகரமான பொருட்களை கொண்டு செல்லுதல், மாற்றுத்திறனாளிகளின் பயணத்தை எளிதாக்குவது, ஓட்டுநரின் தூக்கம் குறித்து எச்சரிக்கும் கருவி, ஓட்டுநருக்கு உதவும் நவீன வசதிகள் போன்றவை குறித்து திரு.நிதின்கட்கரி விளக்கினார்.
ஒலி மாசுவைக் குறைப்பதன் முக்கியத்துவத்தை வலியறுத்திய மத்திய அமைச்சர், மின்சார வாகனங்களை அதிகம் பயன்படுத்த வேண்டும் எனவும் கேட்டுக் கொண்டார்.
சாலைப் பாதுகாப்பு நடவடிக்கைகள் குறித்து ஊடகம் மூலம் மக்களிடையே விழிப்புணர்வு ஏற்படுத்த வேண்டும் என அவர் வலியுறுத்தினார்.
பிரதமர் அலுவலகம்
அந்தமான்-நிக்கோபார் தீவுகளுக்கு பிரதமர் பயணம்
பிரதமர் திரு. நரேந்திர மோடி, இம்மாதம் 29, 30 ஆகிய நாட்களில் அந்தமான்-நிக்கோபார் தீவுகளுக்கு செல்லவிருக்கிறார். பிரதமர் 29 ஆம் தேதியன்று மாலை போர்ட்பிளேர் சென்றடைவார்.
30 ஆம் தேதியன்று கார் நிக்கோபாரில் உள்ள சுனாமி நினைவகத்துக்கு பிரதமர் செல்லவிருக்கிறார். நினைவகத்தில் மலரஞ்சலி செலுத்தும் பிரதமர், இழந்த ஆன்மாக்களின் சுவர் அருகே மெழுகுவர்த்தி ஏற்றுவார். ஆராங்கில் உள்ள இந்திய தொழில் நிறுவனத்தை தொடங்கிவைத்து சில உள்கட்டமைப்பு திட்டங்களுக்கு அடிக்கல் நாட்டுவார். பொதுக் கூட்டம் ஒன்றிலும் அவர் உரையாற்றுவார்.
பிறகு போர்ட்பிளேரில் உள்ள தியாகிகள் தூணுக்கு மலரஞ்சலி செலுத்துவார். இந்நகரில் உள்ள சிற்றரை சிறைக்கும் பிரதமர் செல்லவிருக்கிறார்.
போர்ட்பிளேரில் உள்ள சவுத்பாயிண்டில் பிரதமர் உயர் கம்பத்தில் கொடியேற்றவிருக்கிறார். போர்ட்பிளேரின் மெரீனா பூங்காவில் உள்ள நேதாஜியின் சிலைக்கு அவர் மலரஞ்சலி செலுத்துவார். இந்திய மண்ணில் மூவர்ணக் கொடியை நேதாஜி சுபாஷ் சந்திர போஸ் ஏற்றியதன் 75-வது ஆண்டு நிறைவைக் குறிக்கும் வகையில், நேதாஜி விளையாட்டு அரங்கில் பிரதமர் நினைவு தபால்தலை, நாணயம் மற்றும் முதல்நாள் உறையை வெளியிடுவார். அந்தமான்-நிக்கோபார் தீவுகளுக்கான புதுமை மற்றும் ஆரம்ப நிலை நிறுவனங்களுக்கான கொள்கையையும் பிரதமர் வெளியிடுவார். சூரியசக்தி கிராமம் மற்றும் ஏழு மெகாவாட் திறன்கொண்ட சூரியசக்தி மின்நிலையத்தையும் பிரதமர் தொடங்கிவைப்பார். பல வளர்ச்சித் திட்டங்களுக்கு அடிக்கல் நாட்டும் பிரதமர், மக்களிடையே உரையாற்றுவார்.
ரசாயனம் மற்றும் உரங்கள் அமைச்சகம்
ஹைதராபாத், தேசிய மருந்துகள் கல்வி மற்றும் ஆராய்ச்சி நிறுவனத்தின் 14-வது நிறுவன தினம்
ஹைதராபாத்தில் உள்ள தேசிய மருந்துகள் கல்வி மற்றும் ஆராய்ச்சி நிறுவனம், தனது 14-வது நிறுவன தினத்தை இன்று சிறந்த முறையில் கொண்டாடியது. நிதி ஆயோக் உறுப்பினரும், ஜவகர்லால் நேரு பல்கலைக்கழக வேந்தரும், பாதுகாப்பு ஆராய்ச்சி மற்றும் மேம்பாட்டு நிறுவனத்தின் முன்னாள் தலைமை இயக்குநரான திரு வி கே சரஸ்வத் இந்த நிகழ்ச்சியின் சிறப்பு விருந்தினராக கலந்து கொண்டார்.
உயிரி தொழில்நுட்பத்துறையின் செயலாளரும் உயிரி தொழில்நுட்பத் தொழில்களுக்கான ஆராய்ச்சி உதவி மையத்தின் தலைவருமான டாக்டர் ரேணு சுவரூப் கவுரவ விருந்தினராகக் கலந்து கொண்டு காணொலி மூலம் உரையாற்றினார்.
விருந்தினர்களை வரவேற்ற தேசிய மருந்துகள் கல்வி மற்றும் ஆராய்ச்சி நிறுவனம், ஹைதரபாத்தின் இயக்குநர் டாக்டர் சசி பாலா சிங், நிறுவனத்தின் பதிமூன்று ஆண்டு காலப் பயணத்தையும், அதன் சாதனைகளையும் பட்டியலிட்டார்.
தேசிய கல்வி நிறுவன தரவரிசை பட்டியலில் 'மருந்துகள்' பிரிவில் ஐந்தாம் இடத்தை தேசிய மருந்துகள் கல்வி மற்றும் ஆராய்ச்சி நிறுவனம், ஹைதரபாத் பிடித்துள்ளது. மிகக் குறுகிய காலத்தில் இந்த நிறுவனம் மருந்துகள் கல்வியில் சர்வதேச அளவில் சிறந்த நிறுவனங்களில் ஒன்றாக உருவெடுத்துள்ளதாக டாக்டர் சசி பாலா சிங் மேலும் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://pib.gov.in/PressReleasePage.aspx?PRID=1671751
------
(Visitor Counter : 105
கப்பல் போக்குவரத்து அமைச்சகம்
பாராதீப் துறைமுகத்  தலைவராக, திரு பி.எல். ஹரநாத், பொறுப்பேற்பு
பாராதீப் துறைமுகக் கழகத்  தலைவராக, திரு பி.எல். ஹரநாத், இன்று பொறுப்பேற்றார். 1994 ஆம் ஆண்டு பிரிவு ஐஆர்டிஎஸ் அதிகாரியான அவர் எம்எஸ்சி பட்டம் பெற்றவர். பூசா, புது தில்லி, இந்திய வேளாண் ஆராய்ச்சி நிறுவனத்தில் பிஎச்டி பட்டம் பெற்றார். . தனது 27 வருட பணிக்காலத்தின் போது, அவர் இந்திய ரயில்வேயில் 22 ஆண்டுகளும் கப்பல் அமைச்சகத்தில் 5 ஆண்டுகளும் பணியாற்றினார்.
சிறந்த பல பணிகளை அங்கீகரிக்கும் வகையில், 2002 மற்றும் 2005 இல் ரயில்வே அமைச்சகத்திலிருந்து சிறந்த நிர்வாகத்திற்காக தேசிய விருது பெற்றார்.
அவர் 2015-2020 வரை விசாகப்பட்டினம் துறைமுகத்தின் துணைத் தலைவராகவும் பணியாற்றினார். நிலக்கரி, கொள்கலன்கள் போன்ற சரக்குகளை ஈர்ப்பதற்காக வாடிக்கையாளர்களுக்கு மொத்த போக்குவரத்துத் தீர்வுகள் போன்ற புதுமையான சந்தைப்படுத்தல் தீர்வுகளை உருவாக்குவதில் அவர் முக்கிய பங்கு வகித்தார். அவரது பதவிக்காலத்தில், விசாகப்பட்டினம் துறைமுகத்தின் ஒட்டுமொத்த வளர்ச்சிக்கு அவர் பங்களித்தார். விசாகப்பட்டினம் துறைமுகம் முக்கிய துறைமுகங்களில் 3வது இடத்திற்கு உயர்ந்தது.
விண்வெளித்துறை
விண்வெளி தொழில்நுட்பத்திற்கு கூடுதல் நிதி
புதுதில்லியில் இன்று தாக்கல் செய்யப்பட்ட 2019-20 ஆம் ஆண்டுக்கான இடைக்கால நிதிநிலை அறிக்கையில் மத்திய நிதியமைச்சர் திரு பியூஷ் கோயல், விண்வெளித் துறைக்கான நிதி ஒதுக்கீடு குறித்து தெரிவித்தார்.
அதன் விவரங்கள்:
|
|
திட்டம்
|
|
2017-18
செலவு
|
|
2018-19
செலவு மதிப்பீடு
|
|
2018-19
மறுமதிப்பீடு
|
|
2019-20
மதிப்பீடு
|
|
விண்வெளி தொழில்நுட்பம்
|
|
5,948
|
|
6,576
|
|
6,993
|
|
7,483
|
|
விண்வெளி பயன்பாடுகள்
|
|
1,540
|
|
1,746
|
|
1,595
|
|
1,885
|
|
இன்சாட் செயற்கைக்கோள் அமைப்புகள்
|
|
565
|
|
412
|
|
1,330
|
|
884
(Visitor Counter : 156
பிரதமர் அலுவலகம்
பிரதமர் மற்றும் ஜெர்மனி பிரதமருக்கு இடையிலான தொலைபேசி உரையாடல்
பிரதமர் திரு.நரேந்திர மோடி, இன்று ஜெர்மனி பிரதமர் டாக்டர் ஏஞ்சலா மெர்கல்லுடன் தொலைபேசி மூலம் உரையாடினார்.
இரு தலைவர்களும் கொவிட்-19 தொற்று குறித்து விவாதித்தனர், இரு நாடுகளில் தற்போது நிலவும் சூழல், சுகாதாரத்துக்கு ஏற்பட்டுள்ள நெருக்கடிக்கு எதிரான போரில், சர்வதேச ஒத்துழைப்பு மிகவும் முக்கியம் என்று அவர்கள் வலியுறுத்தினர்.
தொற்று பரவாமல் தடுக்கும் நடவடிக்கைக்கு தேவையான மருந்துகள் மற்றும் உபகரணங்கள் போதிய அளவில் கிடைக்கவில்லை என்ற கவலையைப் பகிர்ந்து கொண்ட அவர்கள், இந்த விஷயத்தில் ஒத்துழைப்புக்கான வழிகளைக் காண வேண்டும் என ஒப்புக்கொண்டனர்.
நவீன வரலாற்றில், கொவிட் -19 தொற்று ஒரு முக்கியமான திருப்பு முனை என்னும் பிரதமர் திரு.நரேந்திர மோடியின் கருத்தை ஜெர்மன் பிரதமர் ஒப்புக்கொண்டார். உலகம் முழுவதற்குமான மனிதநேய நலன்களைப் பகிர்ந்து கொள்வதில், புதிய உலகமயமாக்கல் என்னும் பார்வையை உருவாக்க இந்தத் தொற்று வாய்ப்பை ஏற்படுத்தி உள்ளதாக ஜெர்மன் பிரதமர் கூறினார்.
உலகம் முழுவதும் உள்ள மக்களுக்கு எளிய யோகா பயிற்சிகளையும், நோய் எதிர்ப்பு சக்தியை அதிகரிக்கும் ஆயுர்வேத சிகிச்சைகளையும் பரப்பும் இந்தியாவின் அண்மைக்கால முன்முயற்சிகள் பற்றி ஜெர்மன் பிரதமருக்கு பிரதமர் திரு.மோடி தெரிவித்தார். இத்தகைய முறைகள், குறிப்பாக தற்போதைய முடக்க சூழலில் உடல் ஆரோக்கியத்தையும், மனவலிமையையும் அதிகரிக்க பயனளிக்கக்கூடியவை என்று ஜெர்மன் பிரதமர் ஒப்புக்கொண்டார்.
நிதி அமைச்சகம்
மத்திய நிதியமைச்சர் திருமதி நிர்மலா சீதாரமன் தலைமையில், 23வது நிதி நிலைத்தன்மை மற்றும் வளர்ச்சி குழு கூட்டம்
நிதி நிலைத்தன்மை மற்றும் வளர்ச்சி குழுவின் 23வது கூட்டம், காணொலி காட்சி மூலம் மத்திய நிதியமைச்சர் திருமதி நிர்மலா சீதாராமன் தலைமையில் இன்று நடந்தது.
இதில் மத்திய நிதித்துறை இணையமைச்சர் திரு அனுராக் சிங் தாக்கூர், நிதித்துறை ஒழுங்கு முறையாளர்கள் உட்பட மத்திய அரசு அதிகாரிகள் பலர் கலந்து கொண்டனர்.
இந்த கூட்டத்தில் முக்கிய பொருளாதார வளர்ச்சிகள், சர்வதேச மற்றும் உள்நாட்டு நிதி நிலைத்தன்மை விஷயங்கள் குறித்து
ஆலோசிக்கப்பட்டன. மத்திய அரசு மற்றும் நிதித்துறை ஒழுங்குமுறையாளர்கள் எடுத்த கொள்கை நடவடிக்கைகள் நாட்டில் விரைவான பொருளாதார மீட்பை உறுதி செய்ததாக இந்த கூட்டத்தில் தெரிவிக்கப்பட்டது. நாட்டின் பொருளாதார வளர்ச்சி வேகம் எடுத்துள்ளதாகவும், பொருளாதார மீட்பு, முன்பு கூறப்பட்டதைவிட வேகமாக இருக்கும் எனவும் தெரிவிக்கப்பட்டது. பொருளாதார வளர்ச்சியை விரைவு படுத்த, மேலும் எடுக்க வேண்டிய நடவடிக்கைகள் குறித்தும் இந்த கூட்டத்தில் ஆலோசிக்கப்பட்டது.
பட்ஜெட் விருப்பங்கள் குறித்து ரிசர்வ் வங்கி தாக்கல் செய்த அறிக்கை குறித்தும் இந்த கூட்டத்தில் ஆலோசிக்கப்பட்டது.
மேலும் விவரங்களுக்கு இந்த செய்திக்குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1680793
(Visitor Counter : 175
கப்பல் போக்குவரத்து அமைச்சகம்
பிரதமரின் விரைவு சக்தி தேசிய பெருந்திட்டம் துறைமுகங்கள், சரக்கு கையாளும் மையங்கள் உள்ளிட்ட பல்வேறு பொருளாதார மண்டலங்களின் பலதரப்பட்ட போக்குவரத்து உள்கட்டமைப்பு வசதியை மேம்படுத்துவதை நோக்கமாக கொண்டுள்ளது
பிரதமரின் விரைவு சக்தி தேசிய பெருந்திட்டம் என்பது மக்கள் மற்றும் சரக்குகளின் தடையற்ற போக்குவரத்திற்காக உள்கட்டமைப்பு வசதியற்ற தன்மையை நீக்கும் வகையில் பலதரப்பட்ட போக்குவரத்து, சரக்குப் போக்குவரத்து திறன் ஆகியவற்றை மேம்படுத்த சம்மந்தப்பட்ட அமைச்சகங்கள் மற்றும் துறைகளுக்கிடையே ஒருங்கிணைந்த அணுகுமுறையாக உள்ளது.
பிரதமரின் விரைவு சக்தி தேசிய பெருந்திட்டம் துறைமுகங்கள், சரக்கு கையாளும் மையங்கள் உள்ளிட்ட பல்வேறு பொருளாதார மண்டலங்களின் பலதரப்பட்ட போக்குவரத்து உள்கட்டமைப்பு வசதியை மேம்படுத்துவதை நோக்கமாக கொண்டுள்ளது. பிரதமரின் விரைவு சக்தி திட்ட முன்னெடுப்பின் கீழ் துறைமுகங்கள், கப்பல் சரக்கேற்றும் மையங்கள் தொடர்புடைய 101 திட்டங்கள் இதுவரை கண்டறியப்பட்டன. இதன் மதிப்பு ரூ.60,872 கோடியாகும். இவற்றில் ரூ.4,423 கோடி மதிப்புடைய 13 திட்டங்கள் நிறைவு செய்யப்பட்டுள்ளன. தமிழ்நாட்டில் 12 ஆயிரத்து 178 கோடியே 80 லட்சம் ரூபாய் மதிப்பில் 12 திட்டங்கள் செயல்படுத்தப்படுகின்றன.
இத்தகவலை மத்திய கப்பல் போக்குவரத்து துறை அமைச்சர் திரு.சர்பானந்த சோனோவால் மாநிலங்களவையில் எழுத்துப்பூர்வமாக தெரிவித்தார்.
மின்னணு மற்றும் தகவல் தொழில்நுட்பம்
மக்கள், தொழில் நிறுவனங்கள் மற்றும் நிறுவனங்கள் இயல்புநிலைக்குத் திரும்ப உதவும் புதுமை அம்சமாக `வெளிப்படையான ஏ.பி.ஐ. சேவையை' அறிமுகம் செய்தது ஆரோக்கிய சேது
கோவிட்-19 நோய்த் தாக்குதலுடன் வாழப் பழகிக் கொள்வது என்ற புதிய நியதியை நோக்கி நாம் நகரும் நிலையில், `வெளிப்படையான ஏ.பி.ஐ. சேவை' என்ற புதிய புதுமைச் சிந்தனைச் சேவையை ஆரோக்கிய சேது செயலிக் குழுவினர் உருவாக்கியுள்ளனர். தொழில் நிறுவனங்கள் மற்றும் பொருளாதாரம் பாதுகாப்பாக செயல்படத் தொடங்குவதற்கு இது உதவிகரமாக இருக்கும். ஆரோக்கிய சேது நிலையை இந்த நிறுவனங்கள் கண்டறிந்து, வீட்டில் இருந்தே வேலைபார்க்கும் பல்வேறு அம்சங்களுடன் ஒருங்கிணைப்பு செய்து கொள்ள இந்தச் சேவை உதவிகரமாக இருக்கும். ஆரோக்கிய சேதுவின் `வெளிப்படையான ஏ.பி.ஐ. சேவை' கோவிட்-19 பாதிப்பு குறித்த அச்சத்தை நீக்கி, மக்கள், தொழில் நிறுவனங்கள் மற்றும் பொருளாதாரம் இயல்புநிலைக்குத் திரும்ப உதவியாக இருக்கும்.
வெளிப்படையான ஏ.பி.ஐ. சேவை
ஆரோக்கிய சேதுவின் வெளிப்படையான ஏ.பி.ஐ. சேவையை, 50க்கும் மேற்பட்ட அலுவலர்களுடன் இந்தியாவில் பதிவு செய்துள்ள நிறுவனங்கள், தொழில் அமைப்புகள் பயன்படுத்திக் கொள்ள முடியும். தங்களுடைய அலுவலர் அல்லது ஆரோக்கிய சேது செயலியைப் பயன்படுத்தும் எந்த நபருடைய ஆரோக்கியம் பற்றிய தகவலையும், இதன் மூலம் உடனுக்குடன் விசாரித்து அறியலாம். இதற்கு ஆரோக்கிய சேது செயலிபயன்படுத்துபவர், தனது உடல் ஆரோக்கியம் பற்றிய தகவலைப் பகிர்ந்து கொள்ள அனுமதித்திருக்க வேண்டும். அந்த அலுவலரின் ஆரோக்கிய சேது மற்றும் அவருடைய பெயரை  மட்டுமே `வெளிப்படையான ஏ.பி.ஐ. சேவை' தெரிவிக்கும். அவருடைய வேறு எந்த அந்தரங்கத் தகவலும் இதில் தெரிவிக்கப்படாது.
வெளிப்படையான ஏ.பி.ஐ. சேவையைப் பெறுவதற்கு பின்வரும் இணையதள சுட்டியில் பதிவு செய்து கொள்ளலாம்: https://openapi.aarogyasetu.gov.in
வெளிப்படையான ஏ.பி.ஐ. சேவை குறித்த தொழில்நுணுக்க தகவல்களுக்கு பின்வரும் தொடர்பைப் பயன்படுத்தலாம்: openapi.aarogyasetu[at]gov[dot]in
பாதுகாப்பு அமைச்சகம்
பாதுகாப்பு ஆராய்ச்சி மற்றும் மேம்பாட்டு நிறுவனம் அதிக குளிரை தாங்கும் உடைகளுக்கான தொழில்நுட்பத்தை 5 இந்திய நிறுவனங்களுக்கு வழங்கியது.
+15 டிகிரி முதல் -50டிகிரி செல்சியஸ் வரையான வெப்ப நிலையை தாங்கும் வகையில் 3 அடுக்கு அம்சங்களுடன் கவச உடை தயாரிக்கப்பட உள்ளது
அதிக குளிரை தாங்கும் வகையிலான கவச உடை தயாரிக்கும் தொழில்நுட்பத்தை  5 இந்திய நிறுவனங்களுக்கு பாதுகாப்பு ஆராய்ச்சி மற்றும் மேம்பாட்டு நிறுவனத்தின் தலைவர் ஜி. சதீஷ் ரெட்டி புதுதில்லியில் இன்று நடந்த நிகழ்ச்சியில் வழங்கினார்.
இந்த உடையானது இமாலய மலைத் தொடர், பனி பிரதேசங்கள் உள்ளிட்ட உயரமான இடங்களில் பணிபுரியும் இந்திய ராணுவ வீரர்களுக்கு தயாரிக்கப்படுகிறது. அதிக குளிரை தாங்கும் உடை மற்றும் சிறப்பு ஆடை மற்றும் மலையேற்றத்திற்கான உபகரண அமைப்பை நமது ராணுவம் தயாரித்து உயரமான மலைச்சிகரங்களில் பணிபுரியும் நமது ராணுவ வீரர்களுக்கு தற்போது அனுப்பி வருகிறது.
இமாலய மலைத்தொடர்களில் நிலவும் பல்வேறு கால சூழல்களில் எளிதாக பணிபுரியவும் , வெப்பத்தை தக்க வைக்கும் வகையிலும் நவீன தொழில்நுட்ப முறையில் இதை டிஆர்டிஓ தயாரித்துள்ளது.
இந்த உடையானது எளிதான சுவாசம், விரைவாக வியர்வை உரிஞ்சுதல், எளிதாக நடத்தல் உள்ளிட்ட பல்வேறு அம்சங்களுடன் தயாரிக்கப்பட உள்ளது. மேலும், +15 டிகிரி முதல் -50டிகிரி செல்சியஸ் வரையான வெப்ப நிலையை தாங்கும் வகையில் 3 அடுக்கு அம்சங்களுடன் கவச உடை தயாரிக்கப்பட உள்ளது.
இந்த நிகழ்ச்சியில் பேசிய பாதுகாப்பு ஆராய்ச்சி மற்றும் மேம்பாட்டு நிறுவனத்தின் தலைவர் ஜி. சதீஷ் ரெட்டி, சிறப்பு ஆடை மற்றும் மலையேற்றத்திற்கான உடையமைப்பு ஆகியவற்றை உள்நாட்டிலேயே தயாரிப்பதற்கான தேவையை வலியுறுத்தினார். மேலும், இது ராணுவத்தின் தற்போதைய தேவைகளை பூர்த்தி செய்வதோடு மட்டுமல்லாமல், ஏற்றுமதிக்கான அதன் திறனைப் பயன்படுத்துவதாகவும் இருக்கும் என்றார்.
மனித வள மேம்பாட்டு அமைச்சகம்
ஆண்டுக்கு இரு முறை ஜே.ஈ.ஈ. மற்றும் நீட் நுழைவுத் தேர்வுகள்: தேசிய சோதனை முகமை நடத்தும்
மத்திய அரசின் 2017-18ம் ஆண்டுக்கான நிதிநிலை அறிக்கையில் அறிவிக்கப்பட்டபடி 2017ம் ஆண்டு நவம்பர் 11ம் தேதி கூடிய மத்திய அமைச்சரவை தேசிய சோதனை முகமையை  என்ற தன்னாட்சி அமைப்பை உருவாக்க ஒப்புதல் அளித்தது. இந்த முகமை உயர்கல்விக்கான நுழைவுத் தேர்வுகளான கூட்டு நுழைவுத் தேர்வு , தேசிய தகுதி மற்றும் நுழைவுத் தேர்வு  ஆகியவற்றை ஆணஅடுக்கு இரு முறை நடத்துகிறது. இதன் மூலம் மாணவர்களுக்குப் போதிய வாய்ப்பு அளிக்கப்படும்.
அனைத்து நுழைவுத் தேர்வுகளும் கணினி அடிப்படையில் நடத்தப்படுபவை. அதற்காக சோதனை மையங்களுக்கு, குறிப்பாக கிராமங்களுக்கு இடையிலான இணைப்பு  உருவாக்கப்படும். இதற்காக கணினி ஆய்வகங்கள் உள்ள பொறியியல் கல்லூரிகள், பள்ளிகள் அடையாளம் கண்டறியப்படுகின்றன. அவற்றை இலவசமாக மாணவர்கள் பயன்படுத்திக் கொள்ளலாம்.
இது தொடர்பாக சம்பந்தப்பட்ட மத்திய, மாநில அரசுகளின் அமைச்சகங்களுக்கு இடையில் விரிவான விவாதங்கள் 2017 செப்டம்பர் 1ம் தேதி நடந்த பயிலரங்கில் மேற்கொள்ளப்பட்டுள்ளன. அவற்றின் இறுதி முடிவு விரைவில் அறிவிக்கப்படும்.
இத்தகவல்களை மத்திய மனித ஆற்றல் மேம்பாட்டுத் துறை இணையமைச்சர் டாக்டர் சத்யபால் சிங் இன்று மாநிலங்களவையில் எழுத்துமூலம் அளித்த பதிலில் தெரிவித்துள்ளார்.
அறிவியல் மற்றும் தொழில்நுட்பத்துறை
வழிகாணும் சேவைகள் வழங்கும் நேவிக் செயலிக்கு தேவையான தொகுதிகளை உருவாக்கித் தயாரிக்க தொழில்நுட்ப மைம்பாட்டு வாரியம் உதவி.
வழிகாணும் சேவைகள் வழங்குவதற்கென இஸ்ரோ உருவாக்கியுள்ள நேவிக் செயலியில் இணைப்பதற்கான தொகுதிகளை இந்தியா உருவாக்கி, தயாரிக்கவுள்ளது. இது இந்தியாவிலும் , சுற்றியுள்ள 1500 கி.மீ பகுதிக்கும் நேவிகேசன் எனப்படும் வழிகாணுதவியை வழங்கும். இந்த தொழில்நுட்பம் ஜிபிஎஸ் என்கிற புவியில் இடம் காணும் அடையாள முறைக்கு அவசியமாகும்.
மின்னணு அமைப்புகள் வடிவமைப்பு மற்றும் தயாரிப்பில் பிரதமரின் தொலைநோக்குக்கு ஏற்ப, மத்திய அறிவியல் மற்றும் தொழில்நுட்ப துறையின் கீழ் இயங்கும் சட்டபூர்வ அமைப்பான தொழில்நுட்ப மேம்பாட்டு வாரியம் இந்த தொழில்நுட்பத்துக்கு நிதி உதவி வழங்க ஒப்புதல் அளித்துள்ளது.
ஹைதராபாத்தைச் சேர்ந்த மஞ்சீரா டிஜிடல் சிஸ்டம்ஸ் என்னும் தனியார் நிறுவனம் இதனைத் தயாரிக்கவுள்ளது. பாதுகாப்பு முக்கியத்துவம் வாய்ந்த இடங்களில் இந்தியாவின் தொழில்நுட்ப ஆளுமையை உருவாக்கவும், பொருளாதார தன்னிறைவு பெறவும் இது உதவிடும்.
மேலும் கூடுதல் விவரங்களுக்கு ஆங்கில செய்திக்குறிப்பை காணவும்:
https://www.pib.gov.in/PressReleasePage.aspx?PRID=1785119
நிதி அமைச்சகம்
கார்பன் புகை மாசு அளவை கட்டுப்படுத்த பழைய அனல்மின் நிலையங்களை மூட மத்திய அரசு திட்டம்
10,00,000 மக்கள்தொகை கொண்ட நகரங்களில் சுத்தமான காற்றை உறுதிசெய்யும் திட்டங்களை மாநிலங்கள் ஊக்குவிக்க வேண்டும்
பேரழிவை தாக்குப்பிடிக்கக் கூடிய உள்கட்டமைப்புக்கு அதிக முக்கியத்துவம் அளிக்கும் வகையில், பருவநிலை மாற்றத்திற்கேற்ற மேம்பாட்டு நடவடிக்கைகளை மத்திய அரசு வலியுறுத்தியுள்ளது. 2020-21ஆம் நிதியாண்டிற்கான நிதிநிலை அறிக்கையில், சுற்றுச் சூழல் துறை தொடர்பான பல்வேறு அறிவிப்புகளை வெளியிட்டுப் பேசிய மத்திய நிதியமைச்சர் திருமதி. நிர்மலா சீதாராமன், தில்லியைத் தலைமையகமாகக் கொண்டு, பேரழிவை தாக்குப்பிடிக்கக் கூடிய உள்கட்டமைப்பு கூட்டணியை 2019 செப்டம்பர் மாதத்தில் மத்திய அரசு தொடங்கியது என்று கூறினார். உலகளாவிய இந்த பங்களிப்புத் திட்டம், ஏராளமான நீடித்த மேம்பாட்டு இலக்குகளையும், பேரிடர் பாதிப்புகளை கட்டுப்படுத்தக்கூடிய Sendai கட்டமைப்பையையும் உருவாக்க உதவும் என்று அமைச்சர் தெரிவித்தார். பேரழிவை தாக்குப்பிடிக்கக் கூடிய உள்கட்டமைப்புடன், பருவநிலை மாற்றத்தை ஏற்றுக் கொள்வதற்கான வழிவகையையும் இது உருவாக்கும் என்று அவர் மேலும் கூறினார்.
2015-ஆம் ஆண்டு பாரிஸ் ஒப்பந்தத்தின்படி, தேசிய அளவில் உறுதிப்படுத்தப்பட்ட பங்களிப்பை  அடைவதற்கான முயற்சிகளை மத்திய அரசு கோடிட்டுக் காட்டியுள்ளதாகத் தெரிவித்த அமைச்சர், நாட்டின் மேம்பாட்டுத் திட்ட முயற்சிகளையும் கருத்தில் கொண்டுள்ளது என்றார். சாதாரண பட்ஜெட் நடைமுறைகளின் மூலம், சம்மந்தப்பட்ட துறைகள் மற்றும் பல்வேறு அமைச்சகங்களின்கீழ் உள்ள பல துறைகளை நிர்வகிப்பதற்கான நடவடிக்கைகளை மேற்கொள்ளவும் இந்தியா உறுதிபூண்டுள்ளது என்று அவர் கூறினார்.
நீண்டகாலமாக செயல்படும் பழைய அனல் மின் நிலையங்களிலிருந்து அதிக அளவு கார்பன் புகை மாசு வெளிப்படும் பிரச்சினையை சுட்டிக்காட்டிப் பேசிய திருமதி. நிர்மலா சீதாராமன், அதுபோன்ற அனல்மின் நிலையங்களை மூடுவதற்கான திட்டம் பற்றி அரசு விவாதித்துள்ளதாகவும், அந்த நிலத்தை வேறு நோக்கங்களுக்கு பயன்படுத்தவும் திட்டமிட்டுள்ளது என்றார்.
-------
(Visitor Counter : 158
சமூக நிதி மற்றும் அதிகாரமளித்தல் அமைச்சகம்
ஹெலன் கெல்லர் தினம் இன்று கொண்டாடப்பட்டது
ஹெலன் கெல்லரின் பிறந்தநாள் ஆண்டுதோறும் ஜூன் 27-ந் தேதி கொண்டாடப்படுகிறது. ஹெலன் கெல்லர் செவித்திறன் அற்றவராகவும், பார்வையற்றவராகவும் பிறந்த போதிலும் மிகப் பெரிய சாதனைகளை அவரது வாழ்க்கையில் புரிந்துள்ளார். எழுத்தாளராக மாறிய அவர் ஏராளமான புத்தகங்களை எழுதியுள்ளார். பார்வையற்றோருக்கான அமெரிக்க அறக்கட்டளையை நிறுவிய அவர், உடல் குறைபாடுகளைக் கொண்ட மக்களுக்காக சேவை புரிந்தார். அறிவியல் மற்றும் தொழில்நுட்பத்தின் பயனாக பார்வையற்ற, செவித்திறனற்றவர்கள் ஆக்கப்பூர்வமான வாழ்க்கையை வாழ வழி ஏற்பட்டுள்ளது.
ஹெலன் கெல்லர் தினத்தன்று பல நிகழ்ச்சிகளுக்கு ஏற்பாடு செய்யப்பட்டுள்ளன. ஹெலன் கெல்லர் தினம் சமுதாயத்தில் அனைவரிடத்திலும் ஆற்றலும், திறமையும் உள்ளது என்பதை வெளிப்படுத்துவதாக அமைந்துள்ளது.
மத்திய அரசின் சமூக நீதி மற்றும் அதிகாரமளித்தல் அமைச்சகத்தின் கீழ் இயங்கும் மாற்றுத் திறனாளிகளுக்கான அதிகாரமளித்தல் துறை, அவர்களது நலனுக்கான பல்வேறு திட்டங்களை செயல்படுத்தி வருகிறது. இன்று ஹெலன் கெல்லர் தினத்தை கொண்டாடிய அத்துறை நாடு முழுவதும் 50க்கும் மேற்பட்ட இடங்களில் பல்வேறு நிகழ்ச்சிகளுக்கு ஏற்பாடு செய்துள்ளது.
விழிப்புணர்வு நிகழ்ச்சிகள், கருத்தரங்குகள், பயிலரங்குகள், இணையவழி கருத்தரங்குகள், விளையாட்டு நிகழ்ச்சிகள், விநாடி வினாப் போட்டிகள் உள்ளிட்டவை நாடு முழுவதும் நடத்தப்பட்டன.